Sensasi Global “Avatar: The Way of Water” Akan Membuat Debut Di Disney+ Hotstar Pada Jun Ini.
Selepas tayangan teater yang bersejarah, sensasi global dari James Cameron, Avatar: The Way Of Water, bakal membuat debut di Disney+ Hotstar pada 7 Jun ini.  Lebih menarik, ia turut mengandung beberapa kandungan bonus yang menampilkan pengarah, para pelakon dan krew. Avatar: The Way of Water telah membuat debut pawagam pada 16 Disember yang lalu, dan segera menjadi filem ketiga paling laris sepanjang zaman dengan kutipan hampir AS$2.32 juta dolar. Filem tersebut bukan sahaja mendapat beberapa pencalonan di Anugerah Akademi, malah turut menjadi penanda aras baharu untuk kesan khas.  Diterbitkan oleh Cameron, bersama rakan kolaborasinya, Jon Landau, filem terbitan 20th Century Studios dengan kerjasama Lightstorm Entertainment, menampilkan barisan pelakon seperti Sam Worthington, Zoe Saldaña, Sigourney Weaver, Stephen Lang, Cliff Curtis dan Kate Winslet Ditetapkan sedekad selepas filem pertama, Avatar: the Way of Water  mengikuti bab seterusnya kehidupan Jake (Sam Worthington) dan Neytiri (Zoe Saldana) yang kini menjadi ibu bapa. Kehidupan bahagia dan damai keluarga mereka tiba-tiba berubah dengan kembalinya operasi perlombongan RDA di Pandora, yang dalam filem pertama, telah dikalahkan dan dihantar semula ke Bumi. REVIEW: AVATAR: THE WAY OF WATER REVIEW: AVATAR: THE WAY OF WATER